**ΑΔΑ**: ΨΩΩΧΩ1Λ-94Λ

**ΑΡΙΘ. ΠΡΩΤ.: 7053/30-11-2020**

**ΑΠΟΣΠΑΣΜΑ**

Από το πρακτικό της 23ης/27-11-2020 Συνεδρίασης του Δημοτικού Συμβουλίου Σαμοθράκης.

Στη Σαμοθράκη σήμερα 27-11-2020 ημέρα Παρασκευή και ώρα από 19:30 έως 20:30 πραγματοποιήθηκε τακτική συνεδρίαση Δημοτικού Συμβουλίου δια περιφοράς, για λόγους διασφάλισης της δημόσιας υγείας με τη διαδικασία των διατάξεων των άρθρων 67, παρ. 51 και 167, παρ. 12 του ν. 3852/2010, δυνάμει της παρ. 1 του άρθρου 10 της από 11 Μαρτίου 2020 Πράξης Νομοθετικού Περιεχομένου (ΠΝΠ) «Κατεπείγοντα μέτρα αντιμετώπισης των αρνητικών συνεπειών της εμφάνισης του κορωνοϊού Covid-19 και της ανάγκης περιορισμού της διάδοσής του» (Α΄ 55), ύστερα από  την αρίθμ. πρωτ.: 6929/26-11-2020 πρόσκληση του Προέδρου του Δημοτικού Συμβουλίου που δημοσιεύτηκε στον ειδικό χώρο ανακοινώσεων (πίνακα ανακοινώσεων) και στην ιστοσελίδα του Δήμου Σαμοθράκης για συζήτηση και λήψη αποφάσεων στα κατωτέρω θέματα της ημερήσιας διάταξης.

**ΘEMA: 3ο «Περί τροποποίησης Κανονισμού Λειτουργίας Μονάδας Ιαματικής Θεραπείας (Υδροθεραπευτήριο) Δήμου Σαμοθράκης»**

**Αρίθμ. Απόφαση: 261**

Από την έναρξη της συνεδρίασης αυτής και μέχρι την λήξη της, ο Πρόεδρος του Δημοτικού Συμβουλίου διαπίστωσε ότι σε σύνολο δεκαπέντε (15) συμβούλων, οι κάτωθι δεκαπέντε (15) δημοτικοί σύμβουλοι κατέθεσαν έντυπο ψηφοφορίας είτε ψήφισαν με sms ή και τηλεφωνικά:

|  |  |
| --- | --- |
| **ΠΑΡΟΝΤΕΣ** | **ΑΠΟΝΤΕΣ** |
| 1. Φωτεινού Σαράντος – Αντιπρόεδρος Δημ. Σύμβουλος | 1. Μόραλη – Αντωνάκη Χρυσάνθη - Δημ. Σύμβουλος |
| 1. Βασιλειάδου Σωτηρία- » » | 2. Φωτεινός - Πρόεδρος Δημ. Συμβουλίου |
| 1. Γλήνιας Ιωάννης - » » |  |
| 1. Γρηγόραινας Ιωάννης- » » |  |
| 1. Καραμήτσου – Γιαννέλου Κατερίνα - » » |  |
| 1. Κυλίμος Νικόλαος - » » |  |
| 1. Παλκανίκος Ιωάννης - » » |  |
| 1. Παπάς Παναγιώτης – » » |  |
| 1. Πρόξενος Χρήστος - » » |  |
| 1. Σαράντος Γεώργιος - » » |  |
| 1. Σκαρλατίδης Αθανάσιος- » » |  |
| 1. Τερζή Αναστασία - » » |  |
| 1. Βίτσας Αθανάσιος- » » |  |
| 1. Γιαταγάνη Κων/να – » » |  |
| 1. Αντωνίου Ιωάννης – » » | Δεν προσήλθαν (κατέθεσαν ψήφο) και κλήθηκαν νόμιμα |

Με την από 10/11/2020 εισήγηση του Αυτοτελούς Τμήματος Προγραμματισμού και Ανάπτυξης αναφέρονται τα εξής:

*Όπως γνωρίζετε με την αρίθμ. 55/2020 απόφαση του Δημοτικού Συμβουλίου εγκρίθηκε ο Κανονισμός Λειτουργίας Μονάδας Ιαματικής Θεραπείας (Υδροθεραπευτήριο) Δήμου Σαμοθράκης η οποία ελέγχθηκε ως προς τη νομιμότητα με την αρίθμ. πρωτ.: 4291/5-5-2020 απόφαση του Συντονιστή Απεκεντρωμένης Διοίκησης Μακεδονίας – Θράκης.*

*Με το αριθμ. πρωτ.: 6391/26-10-2020 διαβιβαστικό έγγραφό μας προς το ΥΠΟΥΡΓΕΙΟ ΤΟΥΡΙΣΜΟΥ- ΕΥΠΑΤΕ - ΕΙΔΙΚΗ ΥΠΗΡΕΣΙΑ ΠΡΟΩΘΗΣΗΣ ΚΑΙ ΑΔΕΙΟΔΟΤΗΣΗΣ ΤΟΥΡΙΣΤΙΚΩΝ ΕΠΕΝΔΥΣΕΩΝ, υποβάλλαμε πρόσθετα δικαιολογητικά για χορήγηση ειδικού σήματος λειτουργίας Μονάδας Ιαματικής Θεραπείας Δήμου Σαμοθράκης, σε συνέχεια της αιτήσεώς μας με πρωτόκολλο εισερχομένου στην ΕΥΠΑΤΕ 19181/25-10-2019 μεταξύ των οποίων ήταν και ο εγκεκριμένος Κανονισμός Λειτουργίας της Μονάδας Ιαματικής Θεραπείας (Υδροθεραπευτήριο) Δήμου Σαμοθράκης.*

*Σε συνέχεια του υπ' αριθ. πρωτ. 6391/26.10.2020 έγγραφο του Δήμου μας, μας ενημέρωσαν ηλεκτρονικά και τηλεφωνικά από την ΕΥΠΑΤΕ για τις εκκεμότητες πληρότητας της αίτησης χορήγησης σήματος, μεταξύ των οποίων είναι και η συμπλήρωση του αριθμού του προσωπικού στον Εσωτερικό Κανονισμό Λειτουργίας της Μονάδας Ιαματικής Θεραπείας του Δήμου μας.*

*Ως εκ τούτου προτείνεται η τροποποίηση του Κανονισμού Λειτουργίας με την αντικατάσταση του άρθρου 13 προκειμένου να συμπληρωθεί με τον αριθμό του προσωπικού.*

Καλείται το Δημοτικό Συμβούλιο να αποφασίσει σχετικά.

Το Δημοτικό Συμβούλιο αφού έλαβε υπόψη:

1. τις διατάξεις του άρθρου 79 παρ. 1 α περ. α3 και άρθρου 82 του Ν.3463/2006,
2. τις διατάξεις της παρ. 1 περ. βγ του άρθρου 73 και άρθρο 72 του Ν.3852/2010,
3. τις διατάξεων του άρθρου 3 παρ. ιστ) του Ν. 4623/2019 (ΦΕΚ131/9-8-2019/τ.Α΄) ΄που αντικαταστάθηκε το άρθρο 72 του Ν. 3852/2010,
4. το άρθρο 65 του Ν. 4623/2019,
5. το άρθρο 113 του Ν. 4555/2018,
6. τις διατάξεις της αρίθμ. 9833/26-5-2009 απόφασης του Υπουργού Τουριστικής Ανάπτυξης (ΦΕΚ 1055/2-6-2009/τ.Β΄) και ιδιαίτερα το άρθρο 5 όπως ισχύουν,
7. την από 10/11/2020 εισήγηση του Αυτοτελούς Τμήματος Προγραμματισμού και Ανάπτυξης

και σύμφωνα με τα έντυπα ψηφοφορίας των Δημοτικών Συμβούλων από το συνολικό αριθμό των δεκαπέντε (15) μελών του Δημοτικού Συμβουλίου και οι δεκαπέντε (15) δημοτικοί σύμβουλοι ψήφισαν υπέρ,

**ΑΠΟΦΑΣΙΖΕΙ ΟΜΟΦΩΝΑ**

Εγκρίνει την τροποποίηση Κανονισμού Λειτουργίας της Μονάδας Ιαματικής Θεραπείας (Υδροθεραπευτήριο) Δήμου Σαμοθράκης που εγκρίθηκε με την αρίθμ. 55/2020 απόφαση του Δημοτικού Συμβουλίου εγκρίθηκε ο Κανονισμός Λειτουργίας Μονάδας Ιαματικής Θεραπείας (Υδροθεραπευτήριο) Δήμου Σαμοθράκης η οποία ελέγχθηκε ως προς τη νομιμότητα με την αρίθμ. πρωτ.: 4291/5-5-2020 απόφαση του Συντονιστή Απεκεντρωμένης Διοίκησης Μακεδονίας – Θράκης με την αντικατάσταση του άρθρου 13 όπως ακολουθεί:

***Άρθρο 13ο   
Προσωπικό  
Δικαιώματα και Υποχρεώσεις***

*Η Μονάδα Ιαματικής Θεραπείας (Υδροθεραπευτήριο) στελεχώνεται από προσωπικό που κατέχει τα αντίστοιχα προσόντα και υπηρετεί είτε ως μόνιμο προσωπικό στο Δήμο Σαμοθράκης, είτε προσλαμβάνεται με σχέση εργασίας ιδιωτικού δικαίου ορισμένου χρόνου ή προσλαμβάνεται με σύμβαση εργασίας μίσθωσης έργου, στο οποίο ανατίθενται με απόφαση Δημάρχου αντίστοιχες αρμοδιότητες.*

*Το προσωπικό της μονάδας διαχωρίζεται σε κύριο, διοικητικό και τεχνικό προσωπικό.*

*Στο κύριο προσωπικό ανατίθεται η παροχή των υπηρεσιών, που προσφέρονται στη Μονάδα, Ιαματικής Θεραπείας, στο διοικητικό και τεχνικό προσωπικό ανατίθενται, ανάλογα με τα τυπικά και ουσιαστικά προσόντα του καθενός, όλες οι υποστηρικτικές υπηρεσίες και ιδίως η γραμματειακή υποστήριξη, η μηχανοργάνωση των υπηρεσιών, η λειτουργία του ταμείου και του λογιστηρίου, η συντήρηση του μηχανολογικού εξοπλισμού και των ηλεκτρικών και λοιπών εγκαταστάσεων, καθώς και η καθαριότητα σύμφωνα με τους ισχύοντες κανόνες υγιεινής, όπως ειδικότερα καθορίζονται στον παρόντα Κανονισμό.*

*Ο αριθμός του λουτρονομικού προσωπικού της Μονάδας δεν μπορεί να είναι μικρότερος από τον αριθμό, που προκύπτει από τη σχέση ένας λουτρονόμος προς οκτώ ατομικούς ή δύο οικογενειακούς λουτήρες. Στον αριθμό αυτό προστίθενται ένας λουτρονόμος ανά δεξαμενή ή άλλης μορφής ομαδική αγωγή σε ιδιαίτερο χώρο ή συγκρότημα, έτσι ώστε η Μονάδα να μπορεί να ανταποκριθεί στον ανώτατο αριθμό ατόμων που μπορεί να εξυπηρετήσει κατά τη διάρκεια μιας μέρας.*

*Συγκεκριμένα η Μονάδα Ιαματικής Θεραπείας στελεχώνεται από το κάτωθι προσωπικό:*

|  |  |  |
| --- | --- | --- |
| ***Κατηγορία*** | ***Ειδικότητα*** | ***Αριθμός Θέσεων*** |
| *Κύριο προσωπικό* | *Ιατρός* | *1* |
| *Αναπληρωτής Ιατρός* | *1* |
| *Λουτρονόμος* | *3* |
| *Διοικητικό Προσωπικό* | *Υπεύθυνος Λειτουργίας (Διευθυντής)* | *1* |
| *Γραμματεία* | *1* |
| *Τεχνικό Προσωπικό* | *Μηχανολόγος ή Ηλεκτρολόγος Μηχανικός* | *1* |
| *Υδραυλικός* | *1* |
| *Εργατών/τριων Καθαριότητας* | *2* |

*3. Η εργασία του προσωπικού δεν πρέπει να υπερβαίνει το νόμιμο ωράριο, όπως αυτό καθορίζεται κάθε φορά από την εργατική νομοθεσία.*

*4. Το προσωπικό πρέπει να είναι εφοδιασμένο με το βιβλιάριο υγείας, το προβλεπόμενο κατά τις οικείες διατάξεις περί υγειονομικού ελέγχου των επιχειρήσεων υγειονομικού ενδιαφέροντος, στο οποίο θα βεβαιώνεται, ότι ο κάτοχός του πέρασε από ιατρική εξέταση και δεν βρέθηκε ότι πάσχει από μεταδοτικό ή άλλο νόσημα μη συμβατό με την απασχόλησή του, ως και ότι δεν είναι φορέας εντερικών παθογόνων μικροβίων, ιών και παρασίτων.*

*5. Το προσωπικό υποβάλλεται ετησίως σε κλινικό έλεγχο, σε συνέχεια του οποίου  
μπορεί να συστηθούν συμπληρωματικές ιατρικές εξετάσεις, εάν κριθούν αναγκαίες. Ο  
γιατρός της Μονάδας Ιαματικής Θεραπείας παρακολουθεί υπεύθυνα την υγιεινή κατάσταση όλων των εργαζομένων και αναφέρει τις περιπτώσεις ασθενείας στον Διευθυντή. Σε περίπτωση ασθενείας και διαπίστωσης, μετά από κλινικό έλεγχο, προσωρινής ακαταλληλότητας για εργασία, εισηγείται την προσωρινή απομάκρυνση του νοσούντος, η οποία γίνεται με απόφαση του Διευθυντή και τη χορήγηση της προβλεπόμενης κατά νόμο αναρρωτικής άδειας.*

*6. Το προσωπικό πρέπει να εκτελεί την υπηρεσία που του ανατίθεται σύμφωνα με τον παρόντα Εσωτερικό Κανονισμό Λειτουργίας της Μονάδας και να είναι πλήρως κατατοπισμένο από το Διευθυντή και το γιατρό στον τομέα της εργασίας του, ώστε να είναι σε θέση να δίνει ακριβείς πληροφορίες στους καταναλωτές, τους προϊσταμένους του και στον γιατρό. Εάν διαπιστώσει έλλειψη ή ανωμαλία, που ανάγεται στον τομέα των καθηκόντων του, οφείλει να το αναφέρει αμέσως αρμοδίως, άλλως βαρύνεται με την ευθύνη της αμέλειας και της άγνοιας ζητημάτων του τομέα του. Η παράλειψη αυτή αποτελεί πειθαρχικό αδίκημα.*

*7. Το προσωπικό φέρει, κατά τη διάρκεια της εργασίας του, ειδικό ένδυμα ομοιόχρωμο αποχρώσεων (ανοιχτό γαλάζιο/σιέλ ή γκρί ) καθώς και ένδειξη (ταμπελάκι) με το όνομα και την ειδικότητά του κατά κατηγορία το οποίο ανανεώνεται ανά τριετία ως εξής:*

* *Ιατρός- ιατρική ρόμπα*
* *Διευθυντής/Διοικητικό Προσωπικό, Λουτρονόμοι – μπλούζα παντελόνι unisex*
* *Προσωπικό καθαριότητας- ρόμπα εργασίας*

*Όλο το προσωπικό φέρει περικάλυμμα κεφαλής, και υπόδημα σαμπό λευκού χρώματος.*

Κατά τα λοιπά ισχύει η αρίθμ. 55/2020 απόφαση του Δημοτικού Συμβουλίου με την οποία εγκρίθηκε ο Κανονισμός Λειτουργίας Μονάδας Ιαματικής Θεραπείας (Υδροθεραπευτήριο) Δήμου Σαμοθράκης.

Αφού συντάχθηκε και αναγνώστηκε το πρακτικό αυτό υπογράφεται όπως παρακάτω:

Ο Πρόεδρος του Δημοτικού Συμβουλίου Τα Μέλη O Γραμματέας

Α.Α (Υπογραφές) Παλκανίκος Ιωάννης

Φωτεινού Σαράντος

Ακριβές Απόσπασμα

Ο Δήμαρχος

Γαλατούμος Νικόλαος